**Steve McClaren** (s. 3. toukokuuta 1961 Fulford, York) on englantilainen jalkapallovalmentaja ja entinen pelaaja. Hän toimii Manchester Unitedin apuvalmentajana.

Ura pelaajana
-------------

Peliurallaan McClaren pelasi keskikentällä viettäen suurimman osan urastaan alemmissa divisioonissa. Hän pelasi urallaan Hull Cityssä (1979–1985), Derby Countyssä (1985–1988), mistä oli hetken aikaa lainassa Lincoln Cityssä, Bristol Cityssä (1988–1989) ja Oxford Unitedissa (1989–1992).

McClaren joutui lopettamaan uransa 31-vuotiaana loukkaantumisen vuoksi.

Ura valmentajana
----------------

Lopetettuaan pelaajauransa McClaren toimi Oxfordin, missä Jim Smith oli päävalmentajana, reservijoukkueen managerina ja nousi vuonna 1995 ykkösjoukkueen valmentajaksi. Myöhemmin hän siirtyi Smithin perässä Derbyyn ja toimittuaan hetken hänen apurinaan nousi päävalmentajaksi. 

Joulukuussa 1998 McClaren siirtyi Alex Fergusonin apuvalmentajaksi Manchester Unitediin. Kesällä 2001 McClarenille tarjottiin Middlesbrough’n managerin paikkaa, jonka hän otti vastaan. Heti ensimmäisellä kaudellaan hän vei joukkueen FA Cupin välieriin. Vuonna 2004 Middlesbrough voitti hänen alaisuudessaan Liigacupin, mikä oli joukkueen ensimmäinen pokaali koko sen historian aikana. 

Kaudella 2004–2005 Middlesbrough saavutti historiansa parhaan liigasijoituksen oltuaan Valioliigassa seitsemäs. Kaudella 2005–2006 joukkue selviytyi UEFA Cupin finaaliin, joka pelattiin toukokuussa Eindhovenissa. Myös FA Cupissa joukkue menestyi hyvin saavuttaen toistamiseen historiansa aikana välieräpaikan.

Englannin maajoukkueessa McClaren toimi apuvalmentajana jo väliaikaisen valmentajan Peter Taylorin kaudella 2000 ja jatkoi toimessa Sven-Göran Erikssonin kaudella. Helmikuussa 2006 Eriksson ilmoitti jättävänsä tehtävän kesän MM-turnauksen jälkeen, ja toukokuun alussa McClarenin ilmoitettiin olevan joukkueen uusi päävalmentaja.

Englannin maajoukkuevalmentajana McClaren on saanut rajua kritiikkiä joukkueen kehnojen esitysten vuoksi. EM-karsinnat 2008 kisoihin koituivat McClarenin kohtaloksi. Englanti ei selvinnyt lopputurnaukseen, vaan hävisi viimeisessä ottelussaan Kroatialle 2–3 Wembleyllä. Englannille olisi riittänyt tasapeli kisapaikan varmistamiseen.

Englannin jalkapalloliitto antoi McClarenille potkut 22. marraskuuta 2007. Seuraavan vuoden kesäkuussa hän teki kahden vuoden sopimuksen hollantilaisen FC Twenten kanssa.

McClarenin kausi 2008–2009 Twentessä oli menestys. Seura oli Eredivisiessä toinen ja eteni KNVB Cupissakin finaaliin asti. Menestys jatkui myös kaudella 2009–2010, kun McClaren johdatti Twenten seurahistorian ensimmäiseen mestaruuteen pisteen erolla AFC Ajaxiin. Kauden jälkeen hänet valittiin ensimmäisenä ulkomaalaisena vuoden valmentajaksi Alankomaissa.

Mestaruuskauden jälkeen McClaren siirtyi Saksan Bundesliigassa pelaavan VfL Wolfsburgin päävalmentajaksi. Kausi Wolfsburgissa ei kuitenkaan sujunut lainkaan hyvin ja seura vajosi alempaan keskikastiin. Helmikuun alussa 2011 seurajohto erotti yllättäen McClarenin Wolfsburgin majaillessa Bundesliigan sijalla 13. Hänen viimeiseksi ottelukseen jäi 1–0-tappioon päättynyt paikallisderby Hannoveria vastaan.

Kesäkuussa 2011 McClaren palasi valmentajaksi kotimaahansa, kun Mestaruussarjassa pelaava Nottingham Forest teki hänen kanssaan nelivuotisen sopimuksen. McClarenin tavoitteena oli nostaa Forest takaisin pääsarjatasolle nousun kariuduttua perättäisinä kausina karsintavaiheeseen. Forestin kausi 2011–2012 lähti käyntiin todella vaisusti ja McClaren erosi tehtävästään lokakuun alussa, kun seura oli voittanut vain kaksi pelaamastaan kymmenestä sarjaottelusta. McClarenin viimeiseksi otteluksi Forestissa jäi 3–1-tappio Birmingham Citylle.

Tammikuussa 2012 McClaren palasi 2,5-vuotisella sopimuksella FC Twenten päävalmentajaksi Co Adriaansen saatua yllättäen potkut. Englantilaisen johdolla Twente sijoittui Eredivisien kuudenneksi. Paikka europeleihin jäi saavuttamatta, kun RKC Waalwijk pudotti Twenten pudotuspeleissä yhteismaalein 2-1. Kausi 2012/13 alkoi joukkueelta hyvin ja syksyllä seura taisteli mestaruudesta. Kevään heikommat esitykset pudottivat Twenten kärkitaistelusta viidenneksi ja lopulta fanien epäsuosioon joutunut McClaren erosi helmikuun lopussa 2013 tehtävästään. 

Heinäkuussa 2013 McClaren siirtyi Harry Redknappin apuvalmentajaksi Mestaruussarjaan pudonneeseen Queens Park Rangersiin. Hänen sopimuksensa on voimassa toistaiseksi ja hän toimii tehtävässä ainakin kesän harjoituskaudella ja mahdollisesti syksyn ensimmäisissä otteluissa.  Lokakuun alussa 2013 McClaren jätti QPR:n ja siirtyi 2,5-vuotisella sopimuksella Mestaruussarjassa pelaavan Derby Countyn päävalmentajaksi. 

McClarenin debyyttikausi Derbyssä sujui hyvin ja varsinkin kauden syyspuoliskolla joukkue oli vahvassa vireessä. McClaren valittiin joulukuussa 2013 kuukauden parhaaksi valmentajaksi.  Joukkueen esitykset hyytyivät hieman kevätpuolella ja suora nousu Valioliigaan jäi haaveeksi. Derby koki myös karvaan pettymyksen nousukarsinnoissa, kun Queens Park Rangers FC voitti viimeisen minuutin maalilla 0-1.  Kaudella 2014/15 Derby sijoittui vasta kahdeksanneksi, kun loukkaantumisten rasittaman joukkueen peliesitykset kauden lopussa olivat heikkoja. Seurajohto erotti McClarenin toukokuun lopulla 2015. 

McCaren aloitti Valioliigajoukkue Newcastle Unitedin päävalmentajana kaudella 2015–2016 kolmen vuoden sopimuksella. McClarenin johdolla Newcastle pelasi heikosti voittaen ensimmäisen ottelunsa vasta lokakuussa Norwichia vastaan. Joulukuussa joukkue osoitti piristymisen merkkejä kaataen Liverpoolin ja Tottenhamin, mutta vuoden vaihduttua tappiokierre syveni. Lopulta seurajohto erotti McClarenin maaliskuussa 2016. Newcastle voitti hänen alaisuudessaan vain kuusi Valioliigan ottelua ja oli liigassa toiseksi viimeisenä.

Lokakuussa 2016 McClaren palasi Derby Countyn päävalmentajaksi. McClarenin johdolla Derbyn peliesitykset paranivat ja joukkue nousi putoamiskamppailusta taistelemaan nousukarsintapaikoista. Kauden vanhetessa joukkueen pelillinen tekeminen hyytyi ja Derby ajautui tappiokierteen myötä kauemmas nousukarsinnoista. Lopulta seurajohto erotti McClarenin 12. maaliskuuta 2017. Potkujen taustalla olivat peliesitysten lisäksi McClarenin ja seurajohdon erilaiset näkemykset Derby Countyn kehittämisestä.

Elokuussa 2017 McClaren siirtyi israelilaisseura Maccabi Tel Avivin palvelukseen valmennuksen konsultointitehtäviin. Hän jätti tehtävänsä seurassa joulukuun lopussa 2017. Toukokuussa 2018 hän palasi valmennustehtäviin allekirjoitettuaan sopimuksen Mestaruussarjan Queens Park Rangersin kanssa.

QPR:n kausi 2018/19 alkoi heikosti, kun joukkue hävisi kauden neljä ensimmäistä otteluaan. Seuraavista 15 sarjaottelusta QPR hävisi vain kolme ja nousi parhaimmillaan putoamiskamppailusta kahdeksanneksi. Tapaninpäivän 3–0 voiton Ipswich Townista jälkeen QPR juuttui tappiokierteeseen ja onnistui voittamaan vain yhden seuraavista 15 sarjaottelustaan. Putoamiskamppailuun vajonnut QPR erotti McClarenin tehtävistään 1. huhtikuuta 2019.

Toukokuussa 2022 McClaren palasi valmennustehtäviin, kun hänestä tuli Erik ten Hagin apuvalmentaja Manchester Unitediin.

Meriitit valmentajana
---------------------

* UEFA Cupin hopeaa 2006
* Alankomaiden mestaruus: 2010
* KNVB Cupin hopeaa: 2009
* Englannin Liigacup: 2004

Lähteet
-------

1. ↑
2. ↑
3. ↑  Dutch Cup: Heerenveen down Twente from spot (Arkistoitu – Internet Archive)
4. ↑  Eredivisie: McClaren's Twente claim first ever title (Arkistoitu – Internet Archive)
5. ↑  McClaren krijgt Rinus Michels Award
6. ↑  Alles klar mit McClaren
7. ↑  McClaren beurlaubt, Littbarski übernimmt
8. ↑  Steve McClaren appointed Nottingham Forest manager
9. ↑  McClaren resigns as Forest boss[vanhentunut linkki]
10. ↑  Steve McClaren keert terug bij FC Twente (Arkistoitu – Internet Archive)
11. ↑  Steve McClaren parts company with FC Twente
12. ↑  Queens Park Rangers appoint Steve McClaren as part of Harry Redknapp's backroom staff
13. ↑  Steve McClaren leaves QPR coaching role to become head coach at Derby County
14. ↑  McClaren Wins MOTM Award
15. ↑  Derby 0 - QPR 1
16. ↑  Steve McClaren: Derby County sack head coach
17. ↑
18. ↑  Steve McClaren: Newcastle United sack head coach
19. ↑  Steve McClaren back as Derby County manager 17 months after being sacked
20. ↑  Derby sack Steve McClaren again and line up Gary Rowett as replacement
21. ↑  Steve McClaren joins Maccabi Tel Aviv as coaching consultant
22. ↑  Steve McClaren leaves Maccabi Tel Aviv
23. ↑  Steve McClaren: QPR name ex-England boss as new manager
24. ↑  Steve McClaren: QPR sack ex-England manager after less than year in charge
25. ↑  Backroom appointments confirmed

Aiheesta muualla
----------------

* BBC News: The making of an England manager

|  |  |  |  |
| --- | --- | --- | --- |
|   | Edeltäjä:**Louis van Gaal** | **Alankomaiden vuoden valmentaja**2010 | Seuraaja:**Michel Preud'homme** |

|  |  |  |  |
| --- | --- | --- | --- |
|   | Edeltäjä:**Terry Venables** | **Middlesbrough'n päävalmentaja**2001–2006 | Seuraaja:**Gareth Southgate** |

|  |  |  |  |
| --- | --- | --- | --- |
|   | Edeltäjä:**Sven-Göran Eriksson** | **Englannin päävalmentaja**2006–2007 | Seuraaja:**Fabio Capello** |

|  |  |  |  |
| --- | --- | --- | --- |
|   | Edeltäjä:**Fred Rutten  Co Adriaanse** | **FC Twenten päävalmentaja**2008–2010  1/2012 – 2/2013 | Seuraaja:**Michel Preud'homme  Alfred Schreuder** |

|  |  |  |  |
| --- | --- | --- | --- |
|   | Edeltäjä:**Lorenz-Günther Köstner** | **VfL Wolfsburgin päävalmentaja**2010 – 2/2011 | Seuraaja:**Pierre Littbarski** |

|  |  |  |  |
| --- | --- | --- | --- |
|   | Edeltäjä:**Billy Davies** | **Nottingham Forestin päävalmentaja**6–10/2011 | Seuraaja:**Steve Cotterill** |

|  |  |  |  |
| --- | --- | --- | --- |
|   | Edeltäjä:**Nigel CloughNigel Pearson** | **Derby Countyn päävalmentaja**10/2013 – 2015 10/2016 – 3/2017 | Seuraaja:**Paul ClementGary Rowett** |

|  |  |  |  |
| --- | --- | --- | --- |
|   | Edeltäjä:**John Carver** | **Newcastle Unitedin päävalmentaja**2015 – 3/2016 | Seuraaja:**Rafael Benítez** |

|  |  |  |  |
| --- | --- | --- | --- |
|   | Edeltäjä:**Ian Holloway** | **Queens Park Rangersin päävalmentaja**2018–4/2019 | Seuraaja:**Mark Warburton** |

EnglantiEnglannin jalkapallomaajoukkueen päävalmentajat
Winterbottom (1946–62) • Ramsey (1963–74) • Mercer (1974) • Revie (1974–77) • Greenwood (1977–82) • Robson (1982–90) • G. Taylor (1990–93) • Venables (1994–96) • Hoddle (1996–99) • Keegan (1999–2000) • Wilkinson (väliaikainen) (2000) • P. Taylor (väliaikainen) (2000) • Eriksson (2001–06) • McClaren (2006–07) • Capello (2007–12) • Pearce (väliaikainen) (2012) • Hodgson (2012-16) • Allardyce (2016) • Southgate (2016–)